o
ILOA ARKEEN
Tervetuloa Iloa arkeen -ohjelman pariin. Hyvää joulua!
Nyt on hyvä aika puhua elämästä nauttimisesta.
Vaikka joulunpyhät ovat ihania, -
saatamme unohtaa joulun todellisen tarkoituksen.
Kiirehdimme askareissamme ja kaikissa velvollisuuksissamme.
Haluankin muistuttaa nauttimaan joulunajasta.
Onko joulussa kyse vain lomasta ja lahjoista, -
kinkusta, kuusesta ja juhlista?
Ei tietenkään. Joulu on Jeesuksen syntymäjuhla.
Se ei ole tarina, jonka olemme kuulleet monet kerrat -
mutta joka ei ole sen enempää vaikuttanut elämäämme.
Pysähtykäämme miettimään joulun todellista merkitystä.
Mietitäänpä Jeesusta, Jumalan Poikaa.
Raamatun mukaan Jumala teki Kristuksessa sovinnon -
maailman kanssa.
Jumala itse tuli ihmiseksi kuolemaan syntiemme tähden.
Kristuksen syntymä oli mahtava tapahtuma.
Pelastaja tuli vapauttamaan meidät synnin kahleista.
Luen ensiksi Raamatusta Johannes Kastajasta.
Johannes Kastaja oli Jeesuksen edelläkävijä.
Johannes Kastaja julisti: -
"Valmistakaa Herralle tie. Tehkää parannus."
Johannes Kastaja oli Elisabetin kohdussa, -
kun Maria odotti Jeesusta.
Lapsi Elisabetin kohdussa hypähti ilosta -
aistiessaan Kristuksen läsnäolon.
Luuk. 1:67:ssä kerrotaan Johanneksen syntymästä näin: -
"Sakarias, lapsen isä, täyttyi Pyhällä Hengellä" -
"ja puhui profeetallisin sanoin:" -
"Ylistetty olkoon Herra, Israelin Jumala!"
"Armossaan hän on valmistanut kansalleen lunastuksen."
Eräänä päivänä luin tätä kohtaa mietiskellen.
Jatkamme kohta jouluevankeliumiin.
Sakarias täyttyi Pyhällä Hengellä.
Sakarias sanoi: "Armossaan Jumala on katsonut kansansa puoleen" -
"ja valmistanut sille lunastuksen."
Lunastaminen tarkoittaa takaisin ostamista.
Ei ollut Jumalan tarkoitus, -
että Paholainen hallitsisi Jumalan kansaa.
Eedenin paratiisissa ihminen luovutti vallan Paholaiselle.
Jumala laati pelastussuunnitelman. Hän lunasti kansansa.
Jumala haluaa meidän olevan vapaita, ei synnin kahleissa.
Sakarias jatkaa: "Väkevän pelastajan hän on nostanut meille."
Kristus on väkevä pelastaja.
Tarvitsetko apua elämässäsi?
Minä ainakin tarvitsen Jumalan apua jatkuvasti.
Kiitos Jumalalle joulun lahjasta, väkevästä Pelastajasta.
Katsojien joukossa on varmasti monia, -
jotka valitsivat tämän kanavan ihan sattumalta.
Saatat ajatella tarvitsevasi apua.
Omin voimin ponnistelu johtaa turhautumiseen ja väsymiseen.
On olemassa väkevä Pelastaja. Se on joulun sanoma.
Pyydä Häntä elämääsi ja pyydä syntejäsi anteeksi.
Pyhä Henki auttaa kaikissa elämän asioissa.
Se on joulun sanoma.
Jumala on lähettänyt maailmaan Vapahtajan.
Luuk. 1:69: "Väkevän pelastajan hän on nostanut meille" -
"palvelijansa Daavidin suvusta," -
"niin kuin hän ikiajoista asti on luvannut" -
"pyhien profeettojensa suulla."
Jo Vanhan testamentin profeetat ennustivat Jeesuksen tulemisen.
Heti syntiinlankeemuksen jälkeen -
Jumala alkoi antaa lupauksia Pelastajasta.
Luuk. 1:71: "Hän on pelastanut meidät vihollistemme vallasta," -
"kaikkien vihamiestemme käsistä."
Onko sinulla vihollisia? Saatat pitää kysymystäni outona.
Monet eivät halua ajatella vihollisia jouluna, -
mutta meillä on vihollisemme.
Jumala auttaa meitä, jos turvaudumme Häneen.
Ajattelen usein, että Jumala on Puolustajamme.
Jos joku toimii väärin meitä kohtaan, Jumala puolustaa meitä.
Jumala on oikeudenmukainen.
Hän hankkii oikeuden niille, jotka luottavat Häneen.
Joulun sanoma kertoo Vapahtajasta ja Pelastajasta.
Jumala haluaa pelastaa meidät vihollistemme vallasta.
"Hän on nyt osoittanut laupeutensa, uskollisuutensa isiämme kohtaan."
"Hän on pitänyt mielessään pyhän liittonsa."
Oli ihanaa lukea tätä pari päivää sitten.
Ajattelin puhuvani tänään näistä jakeista.
Toivottavasti niistä välittyy joulun todellinen sanoma.
Jeesus on tullut osoittamaan Jumalan armoa.
Jumala siirsi kaikki syntimme, virheemme ja epäonnistumisemme -
ainoan Poikansa, Jeesuksen Kristuksen ylle.
Jumala lunasti Jeesuksessa meidät itselleen.
Palvomme yhtä kolmiyhteistä Jumalaa, -
Isää, Poikaa ja Pyhää Henkeä.
"Hän on osoittanut laupeutensa ja uskollisuutensa."
Olen niin iloinen, että Jeesus tuli siunaamaan meitä.
Raamatun mukaan ilman uskoa kukaan ei ole Jumalalle mieluinen.
On uskottava, että Jumala on olemassa -
ja että Hän palkitsee ne, jotka etsivät Häntä vilpittömin mielin.
Odotatko Jumalalta siunauksia?
Ehkäpä elämässäsi on ollut vaikeuksia ja odotat niitä lisää.
Ei, ei. Se ei ole Jumalan tahto.
Ehkäpä sinulla on vaikeuksia, koska odotat aina vaikeuksia.
Elämässäni oli pitkä raskas jakso.
Lopulta en enää odottanut mitään hyvää.
Ajattelin, että sittenpähän en ainakaan pety.
Jumala opettaa, että meidän on syytä odottaa siunauksia.
Jumala on tullut vapauttamaan meidät ja auttamaan meitä.
Hän tuli osoittamaan armoa ja laupeutta.
Joulussa ei ole kyse pelkästään koristeista, kinkusta ja lahjoista.
Jeesus tuli maailmaan lahjana.
Annamme lahjoja Jeesuksen, ihmis- kunnan parhaan lahjan, muistoksi.
Jeesus oli Jumalan Poika, Jumala itse.
Hän tuli tuomaan kaikki nämä mahtavat lahjat.
Luuk. 1:73:ssa Sakarias jatkaa: -
"Jumala on pitänyt mielessään valan," -
"jonka hän isällemme Abrahamille vannoi."
Tämä lupaus oli annettu vuosisatoja aiemmin.
Jumala pitää aina sanansa.
Jumala oli antanut ihmiskunnalle lupauksen vuosisatoja aiemmin.
Jumala piti sanansa.
Jumala pitää aina sen, minkä Hän lupaa.
Meidän on tunnettava Raamatun ilmoitus ja uskottava se.
Ei pidä hätääntyä, vaikka lupaus ei toteudukaan heti.
Jumalalla on meitä varten hyviä suunnitelmia.
Jos odottaa uskossa Jumalalta siunauksia, -
elämässä ei ole mitään, mikä olisi liian vaikeaa Jumalalle, -
olipa se muiden ihmisten tai ihmisen itsensä aiheuttamaa.
Ei ole olemassa niin syvää monttua, johon Jumalan käsi ei ulottuisi.
Lopuksi luen, mitä Sakarias sanoo Luuk. 1:74:ssa.
Olemme siis lukeneet Luuk. 1:67-74.
"Näin me saamme pelotta palvella häntä vihollisistamme vapaina."
Sekin on mahtava uutinen. Meidän ei tarvitse pelätä.
Emme ole saaneet pelkuruuden henkeä, -
vaan voiman, rakkauden ja terveen harkinnan hengen.
Voimme palvella Jumalaa pelotta.
Meidän ei tarvitse pelätä ihmisten mielipiteitä tai puutetta.
Jumala on luvannut pitää meistä huolta.
Meidän ei tarvitse huolehtia menneestä eikä tulevasta.
Meidän ei tarvitse murehtia menneisyyden syntejä.
Enkä nyt tarkoita leväperäisyyttä.
Meidän ei tarvitse uupua syntitaakan alle, -
koska meillä on Vapahtaja.
Raamatussa kehotetaan tunnustamaan synti.
1. Joh. 1:ssä sanotaan, että jos me tunnustamme syntimme, -
Jumala, joka on uskollinen, antaa meille synnit anteeksi.
Hän myös jatkuvasti puhdistaa meidät kaikesta vääryydestä.
Joulunakin monet ihmiset kärsivät.
Jotkut kärsivät, koska he eivät tunne Jumalan rakkautta
Joku saattaa elää pelossa.
Jotkut joutuvat viettämään joulua -
nujertajiensa tai hyväksikäyttäjiensä kanssa.
Joku ei nauti joulusta lainkaan pelon takia.
Jollakulla on rahahuolia.
Jumala ei kuitenkaan ole antanut pelkuruuden henkeä, -
vaan voiman, rakkauden ja terveen harkinnan hengen.
Pelko ei ole Jumalan tahto.
Mikset päätä tutustua Jumalaan ja siihen, mitä Hän on?
Opettele uskomaan Jumalan lupauksiin.
Sen myötä joulun todellinen sanoma avautuu -
ja lupaukset käyvät toteen.
Luen vielä Luuk. 1:74:n uudelleen. Sitten pidämme tauon.
"Näin me saamme pelotta palvella häntä vihollisistamme vapaina."
Jatkan hetkisen kuluttua.
Joyce on toiminut raamatun- opettajana 30 vuoden ajan.
Joyce Meyer Ministries on laatinut verrattoman tutkimusraamatun.
Everyday Life -Raamattu yhdistää Joycen vuosien tutkimustyön -
ja selväsanaisen Amplified-käännöksen.
Tämä on ensimmäinen -
Amplified-käännökseen perustuva tutkimusraamattu.
Everyday Life -Raamattu -
auttaa soveltamaan Raamatun opetuksia arkielämässä.
Tilaa englanninkielinen Everyday Life -Raamattu jo tänään.
Toivottavasti olette seuranneet ohjelmaa alusta asti -
ja olette innostuneet joulun todellisesta sanomasta.
Ei ihme, että Sakaria innostui, -
kun Pyhä Henki alkoi puhua hänelle, -
kuka Kristus-lapsi todellakin oli.
Luen jouluevankeliumista, Luuk. 2:sta.
"Siihen aikaan antoi keisari Augustus käskyn," -
"että koko valtakunnassa oli toimitettava verollepano."
"Tämä verollepano oli ensimmäinen" -
"ja tapahtui Quiriniuksen ollessa Syyrian käskynhaltijana."
"Kaikki menivät kirjoittautumaan veroluetteloon," -
"kukin omaan kaupunkiinsa."
"Niin myös Joosef lähti Galileasta, Nasaretin kaupungista" -
"ja meni verollepanoa varten Juudeaan," -
"Daavidin kaupunkiin Betlehemiin, sillä hän kuului Daavidin sukuun."
"Hän lähti sinne yhdessä kihlattunsa Marian kanssa," -
"joka odotti lasta."
"Heidän siellä ollessaan tuli Marian synnyttämisen aika," -
"ja hän synnytti pojan, esikoisensa."
"Hän kapaloi lapsen ja pani hänet seimeen," -
"koska heille ei ollut tilaa majapaikassa."
"Sillä seudulla oli paimenia yöllä ulkona vartioimassa laumaansa."
"Yhtäkkiä heidän edessään seisoi Herran enkeli."
"Pelko valtasi paimenet, mutta enkeli sanoi heille:" -
"Älkää pelätkö! Minä ilmoitan teille ilosanoman," -
"suuren ilon koko kansalle."
Siitä joulussa on kyse: suuresta ilosta.
Kiitos Jumalalle, että Jeesus tuli kaikkia varten.
"Tänään on teille Daavidin kaupungissa syntynyt Vapahtaja."
"Hän on Kristus, Herra."
Olet luultavasti kuulleet jouluevankeliumin monta kertaa.
Toivottavasti joulun sanoma ei ole puhki kulunut.
Itsekin saatan joskus tuudittautua siihen, -
että joulun tarina on minulle läpikotaisin tuttu.
Se ei ole hyvä asenne.
Meidän täytyy ymmärtää, miten arvokas on joulun lahja.
Joulun kiireissä ja lahjaostosten keskellä kannattaa varoa, -
ettei joulun todellinen merkitys unohdu.
Joulu on Kristuksen syntymäjuhla.
Kristus on Jumalan suurin lahja ihmiskunnalle.
Jo Vanhan testamentin profeetat ennustivat Kristuksen tulemisesta.
Yksi profetia löytyy Jes. 9:6:sta: -
"Sillä lapsi on syntynyt meille, poika on annettu meille."
"Hän kantaa valtaa harteillaan."
Se ei tarkoita poliittista valtaa.
Se on Jeesuksen herrautta meidän elämässämme.
Me kuulumme Jumalalle. Hän saa hallita elämässämme.
Oletko antanut elämäsi Jumalalle?
Mikä olisi paras lahja, jonka voimme tänä jouluna antaa?
Ensin pitäisi antaa itsensä.
Joskus on helpompi antaa jopa rahaa kuin itsensä.
Apostoli Paavali puhuu hyvin Uudessa testamentissa.
Paavali kertoo, miten eräs seura- kunta auttoi häntä taloudellisesti.
Kuitenkin he ennen kaikkea antoivat itsensä Herralle -
ja evankeliumin työlle.
Uskon, että se on Jumalan tahdon mukaista.
Voimme ostaa joululahjoja ja paketoida ne sievästi.
Jumala haluaa sinut. Oletko antanut itsesi Hänelle?
Kristuksen vastaanottaminen Vapahtajana -
tarkoittaa myös itsensä antamista Jeesukselle.
On monia, jotka kutsuvat itseään kristityiksi -
mutta jotka eivät ole antautuneet kokonaan Jumalalle.
Toki he saattavat antaa hieman ajastaan -
esimerkiksi seurakunnan palvelutyöhön.
Oletko antanut elämäsi kokonaan Jumalalle?
Jumalalla on elämäsi varalle suunnitelma.
Jumala haluaa auttaa sinua, ja sitten muita ihmisiä kauttasi.
Me elämme maailmassa ja haavoitumme.
Kun tulemme Jumalan luo, Hän parantaa meidät.
Meidän ei kuitenkaan kuulu pysähtyä siihen.
Jumala haluaa, että itse avun saatuamme autamme toisiamme.
Uskon, että Jumala asetti tämän sydämelleni tänään.
Uskon, ettei tämä ole pelkkää ajan täytettä.
Tämä on vakava kysymys Herralta sinulle.
Oletko antanut itsesi kokonaan Herralle?
Oletko valmis sanomaan myös: -
"Haluan auttaa ja palvella muita ihmisiä."
Jes. 9:6: "Sillä lapsi on syntynyt meille, poika on annettu meille."
"Hän kantaa valtaa harteillaan."
Annatko Kristukselle hallintavallan elämässäsi?
Kuka johtaa elämääsi?
Teetkö suunnitelmia ja odotat Jumalan siunaavan ne?
Oletko turhautunut, kun suunnitelmasi eivät toteudukaan?
Ilman Jumalaa laaditut suunnitelmat eivät välttämättä toteudu.
Jumala haluaa huomiosi tavalla tai toisella.
Jumala haluaa vaikuttaa Sanansa kautta.
Uskon tämän olevan herätyshuuto monelle.
Uskon, että tämä on hyvä päivä herätä.
Tämä on hyvä päivä tehdä parannusta -
ja päättää antautua kokonaan Jumalalle.
Kristittykin saattaa olla lihallinen.
Hän voi uskoa Jeesukseen ja pelastumiseen.
Hän saattaa silti elää toinen jalka maailmassa.
Hänen elämänsä ei eroa maailman ihmisen elämästä.
Itse elin niin vuosia. Se ei ole Jumalan tahto.
Anna elämäsi hallintavalta Jeesukselle.
"Sillä lapsi on syntynyt meille, poika on annettu meille."
"Hän kantaa valtaa harteillaan," -
"hänen nimensä on Ihmeellinen Neuvontuoja"
Jeesus johtaa ja ohjaa meitä.
Meidän ei tarvitse kysellä neuvoja ihmisiltä. Jumalaa neuvoo meitä.
Hänen nimensä on myös "Väkevä Jumala," -
"Iankaikkinen Isä, Rauhan Ruhtinas."
Esitän nyt kysymyksen: Onko elämässäsi rauha?
Jeesus tuli maailmaan, että meillä olisi rauha.
Jeesus sanoo Joh. 14:27:ssa: -
"Oman rauhani minä annan teille, en sellaista jonka maailma antaa."
"Olkaa rohkeat, älkää vaipuko epätoivoon."
Jos olet levoton, ahdistunut, epätoivoinen ja turhautunut, -
minulla on sinulle vastaus, Jeesus Kristus.
Jeesus syntyi maailmaan. Hän eli täällä 33 vuotta tehden hyvää.
Jeesus kuoli. Hän otti kannettavakseen kaikki syntimme.
Hän kuoli puolestamme, jotta me saisimme elää vapaina.
Me kaikki olemme tehneet syntiä.
Jokainen tarvitsee Vapahtajaa. Emme voi pelastaa itseämme.
Emme voi ansaita pelastusta omilla hyvillä teoillamme.
Minä olin paha syntinen. Kaikki eivät ole niin pahoja.
Verrattuna Jumalan pyhyyteen olemme kaikki melko nuhruisia.
Rukoillaan. Nyt on mahdollisuus antaa elämä Jeesukselle.
Tänään voi myös antautua Jumalalle kokonaan.
Rukoile kanssani ääneen.
Isä, Jumala, minä rakastan Sinua. Tarvitsen Sinua.
Antaudun Sinulle kokonaan. En pidä itselläni mitään.
Hallitse elämääni. Ole elämäni Herra.
Annan itseni Sinulle joululahjaksi.
Haluan auttaa muita ihmisiä.
Jos haluat antaa elämäsi Jeesukselle, rukoile kanssani: -
Otan vastaan Jeesuksen Kristuksen tässä hetkessä.
Anna anteeksi syntini.
Tule elämääni.
Haluan olla kristitty. Haluan uuden elämän kanssasi.
Jeesuksen nimessä aamen.
Ruudulla näkyy nyt numero, josta voi kysellä lisätietoja.
Haluamme antaa kirjan jokaiselle uudelle kristitylle.
Lähetämme kirjan jokaiselle tänään uskonratkaisun tehneelle.
Tarjoamme myös Everyday Life -tutkimusraamattua.
Kirja sisältää monia 25 vuoden aikana opettamiani asioita.
Kirjassa on ajatuksia työstettäväksi ja pohdittavaksi.
Seuraavassa tilaustiedot. Hyvää joulunaikaa! Siunausta!
Joyce Meyer on toiminut raamatun- opettajana lähes 30 vuoden ajan.
Joyce Meyer Ministries on laatinut verrattoman tutkimusraamatun.
Everyday Life -Raamattu yhdistää Joycen vuosien tutkimustyön -
selväsanaiseen Amplified-käännökseen.
Tämä on ensimmäinen -
Amplified-käännöksestä laadittu tutkimusraamattu.
Everyday Life -Raamattu -
auttaa soveltamaan Raamatun opetuksia arkielämässä.
Tilaa englanninkielinen Everyday Life -Raamattu jo tänään.
Toivon ja rukoilen, että kulunut vuosi on ollut elämässäsi mahtava.
Kumppanimme ovat auttaneet meitä auttamaan kärsiviä.
Tänä vuonna monet ovat löytäneet elämäänsä avun.
Olemme työskennelleet Kambodzassa -
kaatopaikalla elävien lasten parissa.
Maailmassa kaksi lasta minuutissa houkutellaan seksiteollisuuteen.
Koetamme auttaa heitä.
Olemme auttaneet prostituoituja ja AIDS:ia sairastavia.
Olemme antaneet lääketieteellistä hoitoa.
Kambodzassa autoimme pikkutyttöä, -
jolla oli suu täynnä rikkinäisiä hampaita.
Pystyimme lievittämään hänen kipujaan.
Iloitsen ihmisistä, joiden luo Jumala meitä johtaa.
Ei ole mitään mahtavampaa kuin muiden auttaminen.
Kiitos avustanne!
Meillä on jo suuria suunnitelmia ensi vuodeksi.
Aloitetaan rakkauden vallankumous kärsivien keskuudessa.
Siunausta! Hyvää joulunaikaa ja uutta vuotta!
Tulevaa ohjelmistoa: -
Usko merkitsee yksinkertaisesti Raamatun elämistä todeksi.
Jumala armossaan on suurempi kuin mitkään elämän olosuhteet.
Toimi kuin se henkilö, jonka Jumala sanoo sinun olevan.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Osoitteessa www.joycemeyer.org voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz